-Ես ոչ թե հնարավորություն տեսնում եմ, այլ վստահ եմ, որ եթե Մանվել Գրիգորյանն ազատ չարձակվի, այս հիվանդությունների առկայության պայմաններում, բացի խոշտանգումից, այլ որակում չի կարելի տալ սրան: Կստացվի, որ մարդուն միտումնավոր խոշտանգում են` իմանալով այն փաստերը, որ ակնհայտ են: Դրանք այն փաստերն են, որ ակնհայտ են կալանավայրի բժշկի, դատախազության, վարույթ իրականացնող մարմնի համար: Եթե մենք օրենքի երկիր ենք, Գրիգորյանն անհապաղ պետք է ազատ արձակվի, իսկ եթե հին երկիրն ենք, այն, որ կար, այդ դեպքում կարող է եւ ազատ չարձակվի: Ես մտածում եմ, որ վարչապետի բռնած ուղին եւ իշխանությունների` կոռուպցիայի դեմ պայքարը, նաեւ դատարանների անկախությունը պետք է տանեն նրան, որ եթե կալանքն անհամատեղելի է իր հիվանդությունների հետ, այո՛, պետք է ազատ արձակեն: Միջնորդությունը Գլխավոր դատախազին ներկայացված է: Եվ ես մտածում եմ` եթե միտում չկա Մանվել Գրիգորյանին դաժանաբար խոշտանգելու, միջնորդությունը կբավարարվի: